3.  ลักษณะการประกอบธุรกิจ

    1.  ประวัติความเป็นมา และพัฒนาการที่สำคัญ

บริษัท ลลิล พร็อพเพอร์ตี้ จำกัด (มหาชน) ก่อตั้งเมื่อวันที่ 8 กันยายน 2531
ด้วยทุนจดทะเบียนเริ่มแรก 20 ล้านบาทโดยมีนายทวีศักดิ์ วัชรรัคคาวงศ์ และนายไชยยันต์ ชาครกุล
เป็นผู้ถือหุ้นรายใหญ่ บริษัทฯ ดำเนินธุรกิจบ้านจัดสรรภายใต้สโลแกน “บ้านที่ปลูกบนความตั้งใจที่ดี”
โดยได้เปิดโครงการทาวน์เฮ้าส์เป็นโครงการแรก ภายใต้ชื่อโครงการ ลัลลี่ วิลล์ ในพื้นที่ 2 ทำเล
คือ ถนนศรีนครินทร์ และธูปเตมีย์ จำนวนรวม 800 ยูนิต มีพื้นที่รวมจำนวน 88
ไร่มูลค่าโครงการรวม 1,100 ล้านบาท โดยในปัจจุบันได้ปิดโครงการเรียบร้อยแล้ว ทั้งนี้
ตลอดระยะเวลาที่ผ่านมาบริษัทฯ ได้มีการเปิดดำเนินการโครงการบ้านจัดสรรอย่างต่อเนื่อง
แม้กระทั่งช่วงวิกฤติเศรษฐกิจ ช่วงปี 2540 โดยบริษัทเป็นบริษัทในกลุ่มธุรกิจอสังหาริมทรัพย์
เพียงไม่กี่บริษัทในประเทศไทย ที่ไม่ต้องเข้าสู่กระบวนการเจรจาปรับปรุงโครงสร้างหนี้
และไม่เป็นหนี้ที่ไม่ก่อให้เกิดรายได้ (NPL) กับสถาบันการเงินใดเลย

ในช่วงวิกฤติของธุรกิจอสังหาริมทรัพย์ บริษัทฯ เป็นผู้ริเริ่มการทำการตลาดสำหรับบ้านจัดสรรใหม่ๆ
หลายประการ เช่น โครงการ Friend get Friend และการนำระบบค้ำประกันเงินดาวน์
(Escrow Account) มาใช้เพื่อสร้างความมั่นใจให้กับลูกค้า เป็นต้น ซึ่งทำให้บริษัทฯ
เป็นเพียงหนึ่งในไม่กี่บริษัทในธุรกิจอสังหาริมทรัพย์
ที่ไม่ต้องเข้าสู่แผนฟื้นฟูปรับโครงสร้างหนี้กับสถาบันการเงิน นอกจากนี้ บริษัทฯ
ยังเป็นผู้นำในการนำกลยุทธ์การจัดซื้อโครงการ
และที่ดินซึ่งเป็นหลักประกันของหนี้ที่ไม่ก่อให้เกิดรายได้ (NPL) ของสถาบันการเงินต่างๆ
รวมทั้งการจัดซื้อจากการประมูลทรัพย์สินจากองค์การเพื่อการปฏิรูประบบสถาบันการเงิน (ปรส.)
เพื่อมาพัฒนาโครงการต่อ ส่งผลให้บริษัทฯ สามารถพัฒนาโครงการได้อย่างต่อเนื่อง
และมียอดขายเพิ่มขึ้นทุกปี
รวมทั้งมีต้นทุนการดำเนินงานที่สามารถแข่งขันกับคู่แข่งได้ในภาวะการแข่งขันที่รุนแรงอย่างเช่นปัจจุบัน

บริษัทฯ ได้มีการเพิ่มทุนจดทะเบียนอย่างต่อเนื่องเพื่อรองรับการขยายการพัฒนาโครงการต่างๆ
โดยมีลำดับความเป็นมาที่สำคัญ ดังนี้

-   ปี พ.ศ. 2540 เพิ่มทุนจดทะเบียนเป็น 250 ล้านบาท

-   ปี พ.ศ. 2541 เพิ่มทุนจดทะเบียนเป็น 300 ล้านบาท และ 400 ล้านบาท ตามลำดับ

-   ปี พ.ศ. 2542 เพิ่มทุนจดทะเบียนเป็น 555 ล้านบาท

-   ปี พ.ศ. 2545 แปลงสภาพเป็น บริษัทมหาชน เมื่อวันที่ 3 กันยายน 2545
    และเข้าจดทะเบียนในตลาดหลักทรัพย์แห่งประเทศไทย (SET) โดยได้เพิ่มทุนจดทะเบียนเป็น
    825 ล้านบาท

2.  การดำเนินงานที่สำคัญของบริษัทฯ ในช่วงที่ผ่านมา

ปี พ.ศ. 2540 บริษัทฯ เพิ่มทุนจดทะเบียนเป็น 250 ล้านบาท และได้ดำเนินการประมูลขายที่ดิน
พร้อมพัฒนาที่ดินเป็นโครงการที่อยู่อาศัยสำหรับผู้มีรายได้น้อย จำนวน 2,200 ยูนิต มูลค่า 426
ล้านบาทกับการเคหะแห่งชาติ

ปี พ.ศ. 2541 บริษัทฯ เพิ่มทุนจดทะเบียนเป็น 300 ล้านบาท และ 400 ล้านบาทตามลำดับ

ปี พ.ศ. 2542 บริษัทฯ เพิ่มทุนจดทะเบียนเป็น 555 ล้านบาท
และได้ดำเนินการเปิดโครงการบ้านเดี่ยว “ลลิล กรีนวิลล์” บนถนนสุขุมวิท 77 – อ่อนนุชกรุงเทพฯ
เนื้อที่ 40 ไร่ จำนวน 200 ยูนิต มูลค่า 650 ล้านบาท โดยซื้อโครงการของบริษัท คันทรี่
(ประเทศไทย) จำกัด (มหาชน) ซึ่งหักชำระหนี้กับ บริษัทเงินทุน สินเอเชีย จำกัด (มหาชน)
รวมทั้งได้ริเริ่มระบบค้ำประกันเงินดาวน์ (Escrow Account)
มาใช้สำหรับทุกโครงการเพื่อสร้างความมั่นใจให้กับลูกค้า

ปี พ.ศ. 2543 บริษัทฯ ได้ดำเนินการเปิดโครงการบ้านเดี่ยว “บ้านลลิล” จำนวน 2 โครงการ
บนถนนรามอินทรา - วัชรพล เนื้อที่ 48 ไร่ จำนวน 214 ยูนิต มูลค่า 600 ล้านบาท
โดยซื้อโครงการจากบริษัทเงินทุน สินเอเชีย จำกัด และ บนถนนศรีนครินทร์ - เทพารักษ์ เนื้อที่
58 ไร่ จำนวน 223 ยูนิต มูลค่า 600 ล้านบาท ซึ่งเป็นที่ดินเปล่าของบริษัทฯ
อีกทั้งได้เปิดโครงการบ้านเดี่ยว “ลลิล กรีนวิลล์” บนถนนวงแหวนฯ - เอกชัย บางบอน 3 เนื้อที่
43 ไร่ จำนวน 115 ยูนิต มูลค่า 500 ล้านบาท
โดยซื้อโครงการจากบรรษัทบริหารสินทรัพย์สถานบันการเงิน (บบส.)

ปี พ.ศ. 2544 บริษัทฯ เปิดโครงการบ้านเดี่ยว และบ้านแฝด “บ้านบุรีรมย์” บนถนนรามอินทรา -
คู้บอน กรุงเทพฯ เนื้อที่ 31 ไร่ จำนวน 185 ยูนิต มูลค่า 350 ล้านบาท
โดยซื้อโครงการจากบรรษัทบริหารสินทรัพย์สถาบันการเงิน (บบส.)

ปี พ.ศ. 2545 บริษัทฯ แปลงสภาพเข้าเป็นบริษัทมหาชน
และจดทะเบียนเป็นสมาชิกในตลาดหลักทรัพย์แห่งประเทศไทย โดยได้เพิ่มทุนจดทะเบียนเป็น 825
ล้านบาท และได้ดำเนินการเปิดโครงการอย่างต่อเนื่อง ซึ่งได้แก่ โครงการบ้านเดี่ยวและบ้านแฝด
“บ้านบุรีรมย์” โครงการ 2 บนเนื้อที่ 30 ไร่ จำนวน 144 ยูนิต มูลค่า 301 ล้านบาท
และโครงการ 3 บนเนื้อที่ 50 ไร่ จำนวน 281 ยูนิต มูลค่า 508 ล้านบาท
รวมทั้งได้เปิดโครงการบ้านเดี่ยว “ลลิล กรีนวิลล์” บนถนนรามอินทรา - วัชรพล กรุงเทพฯ เนื้อที่
51 ไร่ จำนวน 210 ยูนิต มูลค่า 650 ล้านบาท โดยซื้อทรัพย์สินจากบริษัทเงินทุน สินเอเชีย จำกัด
และ Bangkok Capital Alliance (BCA)

ปี พ.ศ. 2546 บริษัทฯ ขยายเปิดโครงการใหม่รวมทั้งสิ้น 4 โครงการ คือ โครงการ บ้านลลิล
อินเดอะพาร์ค ศรีนครินทร์ – เทพารักษ์ 2 จำนวน 138 ยูนิต มูลค่า 400 ล้านบาท โครงการลลิล
กรีนวิลล์ บางบอน 5 – เอกชัย จำนวน 210 ยูนิต มูลค่า 1,100 ล้านบาท โครงการลลิล
กรีนวิลล์ พระราม 9 – อ่อนนุช จำนวน 422 ยูนิต มูลค่า 1,800 ล้านบาท โครงการบ้านลลิล
อินเดอะพาร์ค รามอินทรา จำนวน 329 ยูนิต มูลค่า 1,100 ล้านบาท รวม 4
โครงการมูลค่ารวมกว่า 4,400 ล้านบาท

ปี พ.ศ. 2547 บริษัทฯ เปิดโครงการใหม่รวมทั้งสิ้น 6 โครงการ มูลค่ารวมกว่า 5,770 ล้านบาท
อันประกอบไปด้วย โครงการบ้านลลิล อินเดอะพาร์ค ศรีนครินทร์ – เทพารักษ์ 3 จำนวน 382
ยูนิต มูลค่า 1,000 ล้านบาท โครงการลัลลี่วิลล์ ศรีนครินทร์ – เทพารักษ์ 2 จำนวน 237 ยูนิต
มูลค่า 350 ล้านบาท โครงการบ้านลลิล พระราม 2 จำนวน 276 ยูนิต มูลค่า 870 ล้านบาท
โครงการบ้านบุรีรมย์ ซาฟารีเวิลด์ จำนวน 470 ยูนิต มูลค่า 1,700 ล้านบาท
โครงการบ้านบุรีรมย์ รังสิต คลอง 4 เฟส 2 จำนวน 400 ยูนิต มูลค่า 850 ล้านบาท
โครงการบ้านลลิล วงแหวน-รัตนาธิเบศร์ จำนวน 428 ยูนิต มูลค่า 1,000 ล้านบาท

ปี พ.ศ. 2548 บริษัทฯ เปิดโครงการใหม่อย่างต่อเนื่อง รวมทั้งสิ้น 3 โครงการคือ
โครงการบ้านบุรีรมย์ ศรีนครินทร์-วงแหวน-สุวรรณภูมิ-เทพารักษ์ จำนวน 300 ยูนิต มูลค่า 670
ล้านบาท โครงการบ้านบุรีรมย์ พระราม 2 – เอกชัย จำนวน 483 ยูนิต มูลค่า 1,100 ล้านบาท
และโครงการบ้านบุรีรมย์ วงแหวน – ปิ่นเกล้า จำนวน 498 ยูนิต มูลค่า 1,100 ล้านบาท รวม 3
โครงการมูลค่ารวม 2,870 ล้านบาท

ปี พ.ศ. 2549 บริษัทฯ เปิดโครงการใหม่รวมทั้งสิ้น 3 โครงการ มูลค่ารวมกว่า 2,250 ล้านบาท
คือ 1) โครงการ บ้านลลิล The Young Executive โครงการบ้านเดี่ยว และบ้านแฝด
(แนวคิดใหม่) บริเวณอ่อนนุช-วงแหวน-สุวรรณภูมิ จำนวน 166 ยูนิต มูลค่ารวม 650 ล้านบาท 2)
โครงการ The Balcony Home โครงการ Town Home ในตัวเมือง บริเวณ
อุดมสุข-ซ.เฉลิมพระเกียรติ 28 จำนวน 147 ยูนิต มูลค่ารวม 450 ล้านบาท และ 3) โครงการ
ลลิลกรีนวิลล์ The Executive โครงการบ้านเดี่ยว บริเวณอ่อนนุช-วงแหวน-สุวรรณภูมิ จำนวน
216 ยูนิต มูลค่ารวม 1,150 ล้านบาท

ปี พ.ศ. 2550 - 51 เป็นช่วงที่มีปัจจัยลบต่างๆ เข้ามากระทบมากมาย
ไม่ว่าจะเป็นความขัดแย้งทางการเมืองที่รุนแรงอันนำไปสู่เหตุการณ์วุ่นวายหลายครั้ง
ตลอดจนการเกิดขึ้นของวิกฤติการเงินโลก จนส่งผลให้เศรษฐกิจโดยรวมของประเทศต่างๆ
ไม่ว่าจะเป็นสหรัฐอเมริกา และประเทศในกลุ่มยุโรปประสบกับภาวะถดถอยรุนแรง
ซึ่งส่งผลกระทบมายังเศรษฐกิจของประเทศไทย จากปัจจัยลบต่างๆ
ที่เข้ามากระทบได้ส่งผลต่อความเชื่อมั่นทั้งของผู้ประกอบการ และผู้บริโภค
ดังนั้นเพื่อเป็นการบริหารความเสี่ยง ในช่วงระหว่างปี 2550 – 2551 บริษัทฯ
จึงมีนโยบายที่จะขยายตัวอย่างระมัดระวัง โดยเปิดโครงการใหม่ทั้งสิ้นเพียง 2 โครงการ
มูลค่ารวม 1,350 ล้านบาท อันประกอบไปด้วย โครงการบ้านบุรีรมย์ รามอินทรา – ซาฟารีย์เวิลด์
เฟส 2 มูลค่าโครงการรวม 700 ล้านบาท โครงการบ้านบุรีรมย์ The Innovation เทพารักษ์ –
สุวรรณภูมิ มูลค่าโครงการรวม 650 ล้านบาท

  ---------------------------------------------- ------------------------
  []                                             []

                                                 []
  ---------------------------------------------- ------------------------

ปี พ.ศ. 2552 บริษัทฯ ได้เปิดตัวโครงการภายใต้ Brand ใหม่ คือ “LANCEO”
ซึ่งเป็นโครงการบ้านเดี่ยว และบ้านแฝดแนวคิดใหม่
ซึ่งได้รับการออกแบบอย่างปราณีตจากบริษัทออกแบบที่มีผลงานเป็นที่ยอมรับระดับโลก ภายใต้แนวคิด
Modern Organic Contemporary ที่โดดเด่นตั้งแต่ซุ้มทางเข้าโครงการที่มีเอกลักษณ์เฉพาะตัว
และรูปแบบของโครงการที่ผสมผสานความงามร่วมสมัย กลมกลืนไปกับธรรมชาติได้อย่างลงตัว
โดยในปี 2552 บริษัทได้เปิดตัวโครงการ Lanceo จำนวน 1 โครงการ คือ โครงการ Lanceo
วงแหวน – ปิ่นเกล้า มูลค่ารวมประมาณ 900 ล้านบาท ซึ่งได้รับการตอบรับเป็นอย่างดี

[][][][][]

ปี พ.ศ. 2553 จากภาวะเศรษฐกิจที่มีทิศทางการฟื้นตัวที่ดีขึ้น ในปี 2553 นี้
บริษัทได้เปิดโครงการใหม่ทั้งสิ้น 6 โครงการ มูลค่ารวมกว่า 3,000 ล้านบาท โดยเปิดภายใต้
Brand “Lanceo” จำนวน 2 โครงการคือ โครงการ Lanceo วงแหวน – รามอินทรา
และโครงการ Lanceo เพชรเกษม 77 และได้เปิดภายใต้ Brand ใหม่ ภายใต้ชื่อ “LIO”
ซึ่งเป็นโครงการทาวน์โฮม 2 ชั้น และ 3 ชั้น สไตล์ใหม่ “Modern Ecology” รวมทั้งสิ้น 4
โครงการ คือ LIO พหลโยธิน – วัชรพล, LIO เพชรเกษม 77, LIO วงแหวน – รามอินทรา,
และ LIO แจ้งวัฒนะ – ช่างอากาศอุทิศ

[][][][]

ปี พ.ศ. 2554 จากทิศทางเศรษฐกิจที่มีทิศทางขยายตัวได้ดีต่อเนื่องจากในปี 2553 ประกอบกับ
Brand “Lanceo” และ “LIO” ที่เปิดไปในช่วงก่อนหน้ารวมทั้งสิ้น 7 โครงการ
ได้รับการตอบรับอย่างดี ดังนั้นในปี พ.ศ. 2554 นี้ทางบริษัทจึงได้ขยายธุรกิจต่อเนื่องภายใต้ 2
Brands ดังกล่าว โดยเปิดภายใต้ Brand “Lanceo” จำนวน 4 โครงการคือ โครงการ
Lanceo วงแหวนฯ – พระราม 5, Lanceo วัชรพล – ทางด่วน, Lanceo รามคำแหง –
วงแหวนฯ และโครงการ Lanceo CRIB อ่อนนุช – สุวรรณภูมิ และเปิดโครงการภายใต้ Brand
“LIO” อีก 1 โครงการ คือ LIO วงแหวนฯ – ปิ่นเกล้า นอกจากนี้ในช่วงปลายปี
ทางบริษัทได้พัฒนาโครงการคอนโดมิเนียมขึ้น ภายใต้ Brand “LEVO” ขึ้นอีก 1 โครงการ คือ
LEVO ลาดพร้าว 18 โดยเป็นโครงการคอนโดมิเนียมสูง 8 ชั้น
ใกล้จุดขึ้นลงของสถานีรถไฟฟ้าใต้ดินลาดพร้าว ทั้งนี้ในปี 2554 บริษัทมีการเปิดโครงการทั้งสิ้นรวม
6 โครงการ มูลค่าทั้งสิ้นกว่า 3,100 ล้านบาท

  ------------------------------------ ----------------------------------
  []                                   []

                                       []
  ------------------------------------ ----------------------------------

ปี พ.ศ. 2555 เป็นปีที่ทางบริษัทได้เริ่มขยายธุรกิจไปยังตลาดภูมิภาค
ในเขตพื้นที่จังหวัดซึ่งมีความต้องการซื้ออยู่สูง โดยในช่วงปลายปี 2555
บริษัทได้เปิดโครงการใหม่ในต่างจังหวัดแล้วทั้งสิ้น 2 โครงการ ในเขตพื้นที่ อ.ศรีราชา จ.ชลบุรี
ได้แก่ โครงการ Lanceo CRIB ศรีราชา – บ่อวิน และโครงการ Lanceo CRIB ศรีราชา –
นาพร้าว ซึ่งได้รับการตอบรับจากผู้บริโภคเป็นอย่างดี นอกจากนี้ในช่วงปี 2555
บริษัทยังคงเปิดโครงการใหม่ในเขตพื้นที่กรุงเทพและปริมณฑลเพิ่มเติม
เพื่อทดแทนโครงการเก่าที่ทยอยปิดตัวลง โดยมีการเปิดโครงการแนวราบใหม่ จำนวน 2
โครงการคือ โครงการ Lanceo CRIB รัตนาธิเบศร์ – บางใหญ่ และโครงการ Lanceo CRIB
รัตนาธิเบศร์ – สถานีท่าอิฐ รวมถึงเปิดโครงการแนวสูงเพิ่มเติมอีก 3 โครงการ ได้แก่
1.โครงการ LIB Condo ลาดพร้าว 20 2.โครงการ LIB Condo รามคำแหง 43/1 ซึ่งเป็น
Brand ใหม่ของบริษัท เพื่อครอบคลุมถึงตลาดคนรุ่นใหม่ และ 3.โครงการ LEVO Condo
ลาดพร้าว 18 (2) ซึ่งเป็นโครงการต่อเนื่องจากโครงการ LEVO Condo ลาดพร้าว 18 (1)
ที่บริษัทเปิดขายในช่วงปลายปี 2554 ซึ่งมีการจำหน่ายไปแล้วเกือบทั้งหมด ทั้งนี้ในภาพรวมของปี
2555 บริษัทมีการเปิดโครงการใหม่ทั้งสิ้นจำนวน 7 โครงการ มูลค่ารวมทั้งสิ้นประมาณ 3,000
ล้านบาท

[]

3.  ภาพรวมการประกอบธุรกิจของบริษัท

บริษัท ลลิล พร็อพเพอร์ตี้ จำกัด (มหาชน) ประกอบธุรกิจบ้านจัดสรรพร้อมที่ดินเพื่อขาย โดยบริษัทฯ
จะเป็นผู้พัฒนาโครงการและเป็นเจ้าของโครงการบ้านจัดสรรต่างๆ เพียงบริษัทเดียว
ภายใต้ชื่อโครงการ “ลลิล กรีนวิลล์” “บ้านลลิล” “บ้านลลิล อินเดอะพาร์ค” “บ้านบุรีรมย์” “The
Balcony Home” “ลัลลี่ วิลล์” และ 2 Brands ใหม่ คือ “LANCEO” และ “LIO” นอกจากนี้
บริษัทได้เปิดโครงการคอนโดมิเนียม ภายใต้แบรนด์ “LEVO” ในปี 2554 และ แบรนด์ “The
LIB” ในปี 2555 เพื่อรองรับความต้องการของลูกค้า
โดยชื่อโครงการแต่ละชื่อจะมีกลุ่มลูกค้าเป้าหมายที่แตกต่างกัน
บ้านจัดสรรที่ขายในแต่ละโครงการจะเน้นประเภทบ้านเดี่ยว และบ้านแฝดแนวคิดใหม่ เป็นหลัก
โดยโครงการที่เปิดขายจะอยู่ในบริเวณพื้นที่ 5 มุมเมืองของกรุงเทพมหานคร คือ โซนในเมือง
(บริเวณรามอินทรา – วัชรพล บริเวณอ่อนนุช บริเวณพระราม 9 และบริเวณอุดมสุข)
โซนตะวันออก (บริเวณศรีนครินทร์ – เทพารักษ์ และบริเวณบางนา-ตราด) โซนเหนือ
(บริเวณรามอินทรา – คู้บอน บริเวณรังสิต-องครักษ์ และบริเวณลำลูกกา) โซนใต้
(บริเวณวงแหวน – เอกชัย บริเวณพระราม 2 และบริเวณเพชรเกษม) และโซนตะวันตก
(นนทบุรี) ซึ่งเป็นทำเลที่ดีมีระบบสาธารณูปโภครองรับและศักยภาพในการเติบโตสูง
เพื่อรองรับความต้องการที่อยู่อาศัยของผู้บริโภคในบริเวณดังกล่าว
โดยมุ่งเน้นกลุ่มลูกค้าที่ต้องการซื้อบ้านระดับราคา 1.5 - 6 ล้านบาท
ซึ่งจัดเป็นตลาดที่มีความต้องการที่อยู่อาศัยอย่างแท้จริง
โดยเป็นตลาดที่รองรับกลุ่มลูกค้าที่มีระดับรายได้ของครอบครัวที่ 25,000-120,000 บาทต่อเดือน
ซึ่งเป็นกลุ่มที่มีขนาดประชากรจำนวนมาก ขณะเดียวกันบริษัทฯ
มีความมุ่งมั่นที่จะพัฒนาผลิตภัณฑ์อย่างต่อเนื่องให้ตอบสนองความต้องการของลูกค้า ไม่ว่าจะเป็น
ทำเลของโครงการ การพัฒนารูปแบบบ้านที่คำนึงถึงประโยชน์ใช้สอย การออกแบบที่ทันสมัย
รวมถึงความคุ้มค่าของราคา เพื่อให้เป็นดังปณิธานที่อยู่ในใจของพนักงานบริษัท ลลิล พร็อพเพอร์ตี้
ทุกคนว่า “บ้านที่ปลูกบนความตั้งใจที่ดี”

บริษัทฯ ได้พัฒนาโครงการเพื่อรองรับความต้องการที่อยู่อาศัยในบริเวณที่ผู้บริโภคต้องการ
และพยายามให้ชื่อ ลลิล พร็อพเพอร์ตี้ เป็นที่รู้จักอย่างกว้างขวางในแง่ของความคุ้มค่าและคุณภาพ
บ้านจัดสรรที่ขายในแต่ละโครงการจะมีบ้านรูปแบบต่างๆ ให้เลือกซื้อ
และลูกค้าสามารถเลือกซื้อบ้านในโครงการได้ 3 ลักษณะคือ บ้านพร้อมขาย บ้านสร้างก่อนขาย
และบ้านสั่งสร้าง ซึ่งแนวทางและรูปแบบการดำเนินธุรกิจของบริษัทดังกล่าว
สามารถตอบสนองความต้องการและสร้างความมั่นใจของลูกค้าได้เป็นอย่างดี

4.  โครงสร้างรายได้

โครงสร้างรายได้หลักมาจากการดำเนินธุรกิจบ้านจัดสรรพร้อมที่ดินเพื่อขายของบริษัทฯ
โดยสามารถแบ่งประเภทผลิตภัณฑ์บ้านจัดสรรออกเป็น 4 ประเภท คือ บ้านเดี่ยว บ้านแฝด
ทาวน์เฮ้าส์ และอาคารชุด โดยสรุปสัดส่วนยอดรับรู้รายได้ของแต่ละผลิตภัณฑ์ ได้ดังนี้

+-----------------+-------+-------+-------+--------+--------+--------+
| ประเภทผลิตภัณฑ์    | 2553  |       | 2554  |        | 2555   |        |
+-----------------+-------+-------+-------+--------+--------+--------+
|                 | ล     | ร้อยละ | ล     | ร้อยละ  | ล้านบาท | ร้อยละ  |
|                 | ้านบาท |       | ้านบาท |        |        |        |
+-----------------+-------+-------+-------+--------+--------+--------+
| ยอดรับ           |       |       |       |        |        |        |
| รู้รายได้จากการขาย |       |       |       |        |        |        |
+-----------------+-------+-------+-------+--------+--------+--------+
|   บ้านเดี่ยว       | 9     | 5     | 1,0   | 54.78% | 907.47 | 52.75% |
|                 | 14.51 | 7.42% | 19.36 |        |        |        |
+-----------------+-------+-------+-------+--------+--------+--------+
|                 | 3     | 2     | 4     | 22.06% | 391.88 | 22.78% |
|  บ้านแฝดแนวคิดใหม่ | 73.33 | 3.44% | 10.40 |        |        |        |
+-----------------+-------+-------+-------+--------+--------+--------+
|   ทาวน์เฮ้าส์      | 3     | 1     | 4     | 23.16% | 319.92 | 18.60% |
|                 | 04.79 | 9.14% | 30.95 |        |        |        |
+-----------------+-------+-------+-------+--------+--------+--------+
|   อาคารชุด       | 0.00  | 0.00% | 0.00  | 0.00%  | 101.13 | 5.88%  |
+-----------------+-------+-------+-------+--------+--------+--------+
|   รวม           | 1,5   |       | 1,8   |        | 1,     |        |
|                 | 92.63 |       | 60.71 |        | 720.40 |        |
+-----------------+-------+-------+-------+--------+--------+--------+

5.  เป้าหมายการดำเนินธุรกิจ

บริษัทฯ มุ่งมั่นที่จะเป็นผู้นำธุรกิจบ้านจัดสรรในระดับแนวหน้าของประเทศ
โดยมีนโยบายมุ่งเน้นการเติบโตของบริษัทฯ อย่างมั่นคง และต่อเนื่อง
มีการขยายธุรกิจโดยพิจารณาถึงปัจจัยแวดล้อมต่างๆ อย่างรอบคอบและระมัดระวัง
รวมถึงแสวงหาโอกาสทางธุรกิจใหม่ๆ
โดยบริษัทมีแนวคิดในการพัฒนาโครงการที่สามารถตอบสนองความต้องการของลูกค้าได้ ไม่ว่าจะเป็น
ทำเลของโครงการ การพัฒนารูปแบบบ้านที่คำนึงถึงประโยชน์ใช้สอย การออกแบบที่ทันสมัย
ความคุ้มค่าของราคา รวมถึงการสร้างสังคมที่มีคุณภาพ ดังปณิธานของบริษัท
“บ้านที่ปลูกบนความตั้งใจที่ดี” โดยในสภาวการณ์ปกติ
บริษัทมีการเปิดโครงการบ้านจัดสรรใหม่อย่างต่อเนื่องทุกปี ในพื้นที่ที่มีศักยภาพ ตามนโยบายบ้าน 5
มุมเมือง ในระดับราคายุติธรรม และสังคมที่มีคุณภาพ
เน้นกลุ่มลูกค้าเป้าหมายตั้งแต่ระดับกลางล่างไปจนถึงระดับค่อนข้างสูง
โดยเน้นกลุ่มลูกค้าที่มีความต้องการซื้อที่แท้จริง (Real Demand) ทั้งนี้ในช่วงปี 3 ปีที่ผ่านมา (ปี
2553 – 2555) บริษัทมีการเปิดโครงการใหม่ประมาณปีละ 6 - 7 โครงการ และในปี 2556 นี้
บริษัทมีแผนที่จะเปิดโครงการใหม่ต่อเนื่องทั้งสิ้นประมาณ 8 - 10 โครงการ มูลค่ารวมประมาณ
4,000 ล้านบาท